PENYATA PENDEDAHAN PRODUK BANK SIMPANAN NASIONAL (Sila baca Penyata Pendedahan Produk ini sebelum anda membuat keputusan untuk memiliki Kad Kredit BSN Visa Cash Back. Pastikan anda juga membaca terma dan syarat am. Dapatkan penjelasan daripada Bank Simpanan Nasional jika anda tidak memahami mana-mana bahagian dalam dokumen ini atau terma am). PRODUK: KAD KREDIT BSN VISA CASH BACK TARIKH : ______________________________ (untuk diisi oleh Wakil Jualan / Cawangan) 1. Apakah produk ini? Kad Kredit BSN Visa Cash Back adalah kad yang memberi ganjaran kepada anda dengan pulangan tunai bagi pembelian runcit tempatan dan luar negara. Kad ini dilengkapi dengan had kredit yang diberikan oleh kami kepada anda dan sekiranya apa-apa amaun kredit yang anda gunakan tidak diselesaikan sepenuhnya pada atau sebelum tarikh yang perlu dibayar, jumlah yang belum diselesaikan akan tertakluk kepada caj kewangan. Untuk maklumat lanjut berkenaan Kad Kredit BSN Visa Cash Back, sila layari Pendapatan minimum yang diperlukan adalah RM48,000 setahun. Untuk menggantikan bukti pendapatan, anda boleh membuat sandaran Sijil Simpanan Premium (SSP)/ BSN Term Deposit. Jumlah sandaran minimum ialah RM4,000 dan mungkin berbeza tertakluk kepada jenis kad. Permohonan ini juga akan tertakluk kepada kelulusan dan Bank berhak menentukan had kredit yang diluluskan atas budi bicara. Duti setem sebanyak RM5 bagi setiap RM1,000 had kredit yang diluluskan akan dikenakan dan dicaj kepada akaun kad kredit anda. Tertakluk pada terma dan syarat lain. 2. Apakah yang saya perolehi daripada produk ini? Pulangan tunai Pulangan tunai yang diperoleh akan dikreditkan setiap bulan ke Akaun Kad Kredit BSN Visa Cash Back. Pulangan tunai Peringkat Jumlah Perbelanjaan Runcit Bulanan Barangan Runcit Perbelanjaan Tempatan Tempat Makan Petrol Lain-lain Perbelanjaan Runcit Perbelanjaan Luar Negara (Bukan mata wang RM) 1 RM999.99 dan ke bawah 0.20% 0.20% 0.20% 0.20% 1.00% 2 RM1,000.00 hingga RM2,999.99 1.00% 1.00% 1.00% 0.20% 1.00% 3 RM3,000.00 dan ke atas 5.00% 5.00% 5.00% 0.20% 1.00% Jumlah Pulangan Tunai Dihadkan Setiap Bulan RM15 setiap kategori setiap bulan Tiada Had Nota: Transaksi berikut TIDAK DIAMBIL kira dalam pengumpulan jumlahPulangan Tunai: - Jenis transaksi tunai termasuk tetapi tidak terhad kepada transaksi Pendahuluan Tunai, Program Pindahan Baki BSN dan Pelan EasyCash BSN; Transaksi tunai Separa (Quasi) (contoh: transaksi pertaruhan dan/atau perjudian); Yuran dan caj termasuk tetapi tidak terhad kepada caj untuk pengeluaran wang tunai dan bayaran tunai, yuran tahunan, faedah, transaksi yang dipertikaikan, caj kerajaan dan apa-apa jenis caj dan denda; Transaksi penukaran ansuran termasuk tetapi tidak terhad kepada Pelan Instalment-Pay BSN dan Pelan 0% EasyPay BSN; Pemindahan dana (dari akaun BSN samada oleh BSN atau pihak ketiga); Transaksi dipertikaikan yang kemudiannya dibalikkan daripada akaun Pemegang Kad; dan Semua transaksi pembayaran yang berkaitan dengan kerajaan, cukai, derma dan amal. -
- Perlindungan Insurans Perjalanan Perlindungan insurans perjalanan sehingga RM300,000 apabila anda mengecaj tiket perjalanan anda sepenuhnya ke Akaun Kad Kredit BSN Visa Cash Back anda. Had Kredit Ditentukan berdasarkan pendapatan tahunan pemohon dan penilaian kredit individu. Tertakluk kepada budi bicara BSN.
3. Apakah tanggungjawab saya? Bayaran Minimum Bulanan 5% baki semasa* + 100% ansuran bulanan (jika ada)** + 100% amaun tunggakan (jika ada) + amaun melebihi had kredit (jika ada) ATAU RM50 yang mana lebih tinggi. Baki semasa = Cukai Perkhidmatan + transaksi runcit (jika ada) + amaun pendahuluan tunai (jika ada) + caj kewangan dan/atau caj lewat dan sebarang fi dan caj lain yang berkaitan (jika ada). **Terpakai kepada Program Pindahan Baki BSN, Pelan EasyCash BSN, Pelan 0% EasyPay BSN, Pelan Instalment-Pay BSN yang BAHARU, Penukaran Baki Automatik (ABC) dan pelan ansuran lain yang disediakan dari semasa ke semasa yang diluluskan bermula dari 2 Oktober 2019.
Tempoh Tanpa Caj Kewangan Bagi transaksi runcit - 20 hari dari tarikh penyata, sekiranya semua transaksi runcit bulanan sebelumnya telah dibayar sepenuhnya sebelum atau pada tarikh akhir pembayaran. Jika tidak, caj kewangan pada transaksi runcit akan dikira dari tarikh pengeposan transaksi. Nota: Tempoh tanpa caj kewangan adalah tidak terpakai kepada Program Pindahan Baki BSN, Pelan EasyCash BSN dan Pendahuluan Tunai
Liabiliti Penggunaan Kad Kredit Sebagai Pemegang Kad Kredit Utama, anda juga akan bertanggungjawab ke atas semua transaksi yang dilakukan oleh Pemegang Kad Kredit Tambahan. Anda mesti memastikan bahawa anda mengambil semua langkah berjaga- jaga untuk memastikan Kad Kredit BSN Visa Cash Back dan PIN anda dilindungi sepanjang masa. Ini termasuk (tetapi tidak terhad kepada) TIDAK: i. mendedahkan butiran Kad Kredit atau PIN anda kepada mana-mana orang lain; ii. menulis PIN anda pada Kad Kredit, atau apa sahaja yang disimpan berdekatan dengan Kad Kredit, yang boleh hilang atau dicuri dengan Kad Kredit atau apa sahaja dan di mana sahaja yang dapat difahami oleh mana-mana orang lain sebagai PIN ke Kad Kredit anda; iii. menggunakan PIN yang dipilih dari tarikh lahir, kad pengenalan, pasport, lesen memandu atau nombor telefon; iv. membenarkan Kad Kredit di luar penjagaan; dan v. membenarkan mana-mana orang menggunakan Kad Kredit dan/atau PIN. Anda mesti memaklumkan kami: i. ii. dengan segera setelah mendapati Kad Kredit anda hilang, dicuri, transaksi yang tidak sah telah berlaku sebaik sahaja menerima notifikasi transaksi SMS jika transaksi itu tidak dibenarkan; atau dan/atau terdapat pendedahan PIN anda; atau iii. dengan segera apa-apa perubahan nombor telefon pemegang kad. Anda mesti menggunakan Kad Kredit secara bertanggungjawab, termasuk tidak menggunakan Kad Kredit untuk aktiviti yang menyalahi undang-undang. Anda mesti menyemak penyata akaun dan melaporkan sebarang percanggahan tanpa penangguhan. Anda mesti mematuhi terma dan syarat untuk menggunakan Kad Kredit di 4. Apakah bayaran lain yang perlu saya bayar? Yuran dan Caj Perihalan Yuran Tahunan Kad Kredit Utama - Percuma Sepanjang Hayat • Kad Kredit Tambahan - Percuma Sepanjang Hayat Yuran Pendahuluan Tunai 5% daripada pengeluaran tunai atau minimum RM10 yang mana lebih tinggi akan dikenakan bagi amaun yang dikeluarkan. Yuran Penggantian Kad Penggantian kad untuk kali pertama adalah percuma. Caj penggantian kad untuk kali yang kedua dan seterusnya adalah RM50 untuk setiap kad. Yuran untuk Permintaan Draf Jualan Draf Jualan Asal - RM15 setiap satu salinan • Salinan Fotokopi Draf Jualan - RM5 setiap satu salinan
Yuran Penyata Tambahan Kad Kredit RM5 bagi setiap penyata bulanan. Tukaran Bagi Transaksi Luar Negara Transaksi yang dilakukan di luar Malaysia akan ditukarkan kepada Ringgit Malaysia pada tarikh transaksi diterima dan/atau diproses. Kadar pertukaran mungkin berbeza daripada kadar harian transaksi kerana berdasarkan harga turun naik pasaran. Kadar pertukaran adalah berdasarkan kadar yang ditentukan oleh Visa International ditambah kos pentadbiran sebanyak 1% serta termasuk sebarang yuran transaksi yang dikenakan oleh Visa International. Cukai Jualan Dan Perkhidmatan (SST) Kad Kredit Utama - RM25 setahun bagi setiap kad • Kad Kredit Tambahan - RM25 setahun bagi setiap kad Lain-lain Yuran dan Caj Akan dikenakan oleh BSN dari semasa ke semasa bagi semua perkhidmatan dan kemudahan yang diberikan kepada Pemegang Kad dengan notis 21 hari sebelum tarikh pelaksanaan. Semua yuran dan caj yang dikenakan ke atas Akaun Kad Kredit anda kecuali Caj Bayaran Lewat dan Caj Kewangan untuk transaksi runcit/ pendahuluan tunai adalah tertakluk sebarang cukai yang dikenakan atau akan dikenakan oleh Kerajaan Malaysia atau mana-mana pihak berkuasa yang kompeten di Malaysia yang dikira pada kadar semasa. Caj Kewangan i. Pembelian Runcit Caj Kewangan akan dikenakan ke atas baki tertunggak transaksi runcit yang tidak dibayar selepas tarikh akhir pembayaran. Pengiraan Caj Kewangan bermula dari tarikh transaksi diposkan sehingga bayaran penuh diterima dan dikreditkan ke dalam Akaun Kad Kredit berdasarkan kadar berikut: Syarat Caj Kewangan Peringkat I Pemegang Kad yang menjelaskan bayaran minimum yang perlu di bayar selama 12 bulan berturut-turut 15% setahun Peringkat II Pemegang Kad yang menjelaskan bayaran minimum yang perlu dibayar bagi 10 bulan atau lebih dalam kitaran 12 bulan 17% setahun Peringkat III Pemegang Kad yang tidak termasuk di dalam kategori-kategori di atas. 18% setahun Untuk menikmati Caj Kewangan yang lebih rendah untuk transaksi runcit, anda perlu membuat sekurang- kurangnya 10 bulan bayaran tepat masa dalam tempoh 12 bulan. ii. Pendahuluan Tunai Caj Kewangan akan dikenakan pada kadar 1.5% sebulan yang bersamaan 18% setahun dan dikira pada kadar harian dari tarikh Pendahuluan Tunai dibuat sehingga pembayaran penuh diterima dan dikreditkan ke dalam Akaun Kad Kredit. Anda boleh mengeluarkan sehingga 75% daripada had kredit sedia ada. 5. Apakah implikasi sekiranya saya gagal melaksanakan tanggungjawab saya? Caj Bayaran Lewat Sekurang-kurangnya RM10 atau 1% daripada jumlah baki tertunggak pada tarikh penyata (yang mana lebih tinggi), sehingga maksimum RM100. Hak Untuk Tolak Selesai Sekiranya ada, BSN berhak, dengan notis, untuk menggabungkan atau menyatukan semua atau mana-mana akaun anda dengan BSN untuk menunaikan atau memindahkan wang untuk membayar baki tertunggak Kad Kredit pada bila-bila masa. Liabiliti untuk Transaksi yang Tidak Diberikuasa Anda mesti menggunakan langkah berjaga-jaga yang munasabah untuk mengelakkan kehilangan Kad Kredit anda. Jika kad anda hilang atau dicuri, anda mesti memaklumkan kami dengan serta-merta, diikuti dengan pengesahan bertulis bersama dengan salinan laporan polis tidak lewat dari tujuh (7) hari dari kejadian tersebut.
Anda akan bertanggungjawab ke atas: i. Transaksi tanpa kebenaran berasaskan PIN jika anda: a. melakukan penipuan; atau b. menangguhkan dalam memaklumkan bank secepat yang mungkin selepas menemui kehilangan atau penggunaan Kad Kredit anda tanpa kebenaran; atau c. secara sukarela mendedahkan PIN kepada orang lain; atau d. mencatatkan PIN pada Kad Kredit atau apa sahaja yang disimpan berdekatan dengan Kad Kredit anda. ii. Transaksi tanpa kebenaran yang memerlukan pengesahan tandatangan atau transaksi tanpa sentuh, jika anda: a. melakukan penipuan; atau b. menangguhkan dalam memaklumkan bank secepat yang mungkin selepas menemui kehilangan atau penggunaan Kad Kredit anda tanpa kebenaran; atau c. meninggalkan Kad Kredit atau item yang mengandungi Kad Kredit anda tanpa jagaan di tempat yang boleh dilihat dan boleh diakses oleh orang lain; atau d. secara sukarela membenarkan orang lain menggunakan Kad Kredit anda. Sekiranya anda gagal mematuhi terma dan syarat Kad Kredit BSN Visa Cash Back, kami berhak untuk menamatkan Kad Kredit anda dan keseluruhan baki tertunggak hendaklah serta merta dibayar kepada BSN. Kami berhak, dengan notis, menarik balik semua kemudahan kredit lain yang dimiliki oleh anda dengan kami sekiranya berlaku kegagalan membayar Kad Kredit BSN Visa Cash Back atau jika anda melanggar mana-mana terma dan syarat Kad Kredit BSN Visa Cash Back. 6. Apakah risiko utama? Sekiranya anda membayar hanya jumlah minimum bulanan, caj faedah dan masa yang diambil untuk menjelaskan keseluruhan baki akan bertambah. Fikirkan tentang keupayaan bayaran balik anda apabila menggunakan Kad Kredit BSN. Sekiranya anda menggunakan Kad Kredit untuk membayar pembiayaan lain, ianya mungkin akan menambahkan tanggungan anda. Caj kewangan yang dikenakan ke atas baki tertunggak bagi Kad Kredit ini adalah berdasarkan struktur kadar berperingkat mengikut sejarah pembayaran balik anda. Untuk mengelak caj kewangan yang dikenakan, semua Pemegang Kad yang telah melanggan kepada pelan pembayaran balik bulanan 'tanpa faedah' dikehendaki membuat bayaran ansuran bulanan penuh yang dinyatakan oleh pihak Bank pada masa Pemegang Kad menyertai Pelan Pembayaran Ansuran ("Ansuran Bulanan"). Sekiranya Pemegang Kad memilih untuk membayar balik minimum lima peratus (5%) daripada jumlah baki tertunggak di bawah Pelan Bayaran Ansuran ("Baki Tertunggak") atau Ringgit Malaysia Lima Puluh (RM50), yang mana lebih tinggi dan bukan Ansuran Bulanan sepenuhnya, caj kewangan akan dikenakan. Sekiranya anda menghadapi kesukaran untuk menyelesaikan baki Kad Kredit BSN, hubungi kami dengan segera untuk membincangkan alternatif pembayaran balik. Anda harus memaklumkan kami sebaik sahaja mengetahui Kad Kredit BSN anda hilang atau dicuri.
Jika kami mengesan sebarang aktiviti yang mencurigakan pada Akaun Kad Kredit anda, kami akan menyekat hak kredit anda sementara sehingga aktiviti tersebut disahkan. 7. Apakah yang perlu saya lakukan jika terdapat perubahan butiran peribadi saya? Adalah penting anda memaklumkan kepada kami dengan segera apa-apa perubahan dalam alamat perniagaan atau kediaman dan nombor telefon anda untuk memastikan semua surat-menyurat sampai kepada anda tepat pada masanya. Untuk mengemas kini butiran peribadi, anda boleh menghubungi kami melalui salah satu saluran berikut: Tel : 1800-22-0800 Faks : 03-2688 0888 Emel :
8. Di manakah saya boleh mendapatkan bantuan dan maklumat lanjut? i. Sekiranya anda memerlukan maklumat lanjut atau pertanyaan tentang Kad Kredit BSN Visa Cash Back, anda boleh mengunjungi laman web kami di atau tulis ke alamat: Jabatan Perniagaan Kad & CRM, Bank Simpanan Nasional, Tingkat Bawah, Blok A, 117 Jalan Ampang, 50450 Kuala Lumpur. Tel : 1800-22-0800 Faks : 03-2688 0888 Emel : ii. Jika pertanyaan atau aduan anda tidak diselesaikan oleh pihak kami dengan cara yang memuaskan, anda boleh menghubungi Bank Negara Malaysia LINK atau TELELINK di: Block D, Bank Negara Malaysia, Jalan Dato' Onn, 50480 Kuala Lumpur. Tel : 1-300-88-5465 Faks : 03-2174 1515 Emel : bnmtelelink@bnm.gov.my iii. Alternatif lain, anda boleh mendapatkan perkhidmatan Agensi Kaunseling Dan Pengurusan Kredit yang ditubuhkan oleh Bank Negara Malaysia untuk menawarkan perkhidmatan percuma mengenai pengurusan kewangan, kredit kaunseling, pendidikan kewangan dan penstrukturan semula pinjaman untuk individu. Anda boleh menghubungi AKPK di: Tingkat 8, Maju Junction Mall, 1001, Jalan Sultan Ismail, 50250 Kuala Lumpur. Tel : 03-2616 7766 Emel : enquiry@akpk.org.my NOTIS PENTING: TINDAKAN UNDANG-UNDANG BOLEH DIAMBIL TERHADAP ANDA JIKA ANDA TIDAK MEMBUAT BAYARAN BAKI KAD KREDIT ANDA. Maklumat yang terkandung di dalam Penyata Pendedahan Produk ini berkuat kuasa mulai Jun 2021.